section_heading: Produkcija
paragraph_text: Film je sniman na lokacijama u Philadelphiji te u gradovima u okruzima Intercourse, Lancaster, Strasburg i Parkersburg. Lokalni Amiši pristali su raditi na filmu kao stolari i električari, ali su odbili pojaviti se u filmu pa su većina statista bili Menoniti. Negdje na polovici snimanja, ime filma promijenjeno je iz Called Home u Svjedok na nagovor odjela marketinga Paramounta koji je smatrao da će originalni naslov biti puno teže promovirati. Snimanje je završeno tri dana prije najavljenog štrajka redatelja koji se u konačnici nikad nije dogodio.